b'\n_START_ARTICLE_\nTy\xc3\xb6j\xc3\xa4rvi (Hollola)\n_START_SECTION_\nMaantietoa\n_START_PARAGRAPH_\nLampi sijaitsee ojitetun Laavionsuon koillisreunalla valtatien 12 etel\xc3\xa4puolella. Sen pinta-ala on 2,1 ha ja se on 200 metri\xc3\xa4 pitk\xc3\xa4 ja 150 metri\xc3\xa4 leve\xc3\xa4. Lammen rantaviivan pituus on 600 metri\xc3\xa4 ja sen rannat ovat kokonaan suota. Lampi on autio.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi kuuluu Kokem\xc3\xa4enjoen vesist\xc3\xb6ss\xc3\xa4 Vanajan reitin valuma-alueella Teuronjoen valuma-alueeseen. Se jaetaan viel\xc3\xa4 P\xc3\xa4\xc3\xa4j\xc3\xa4rven alueeseen, johon j\xc3\xa4rvi kuuluu. J\xc3\xa4rven vedenpinnan korkeus on 139,2 metri\xc3\xa4 mpy. Monet suon johto-ojista on johdettu lampeen. Sen laskuoja l\xc3\xa4htee kohti koillista ja se alittaa valtatien 12 ennen kuin se putoaa harjun reunaa alas pelloille. Se laskee P\xc3\xa4\xc3\xa4j\xc3\xa4rven etel\xc3\xa4rantaan. Saman laskuojan puoliv\xc3\xa4liin yhtyy etel\xc3\xa4st\xc3\xa4 Kalliolammin oja.'